এদিন মৌলালি থেকে ডোরিনা ক্রসিং পর্যন্ত মিছিল করেন তৃণমূল সমর্থকেরা। সভায় উপস্থিত সমর্থকদের বেশিরভাগই ছিলেন কমবয়সি। তাঁদের উদ্দেশে অভিষেক বলেন, “আপনাদের তৈরি থাকতে হবে। মমতা বন্দ্যোপাধ্যায়ের ডাকে মানুষ কর্মনাশা বন্‌ধকে ব্যর্থ করেছে। দিল্লির সরকার থেকে বিজেপিকেও উৎখাত করতে হবে। যখনই ডাক পড়বে ঝাঁপিয়ে পড়তে হবে। যে যেমন ভাষা বোঝে, তাকে তেমন ভাষা বুঝিয়ে দিতে হবে। আমরা জীবন দিতে প্রস্তুত। চুপ করে থাকতে পারব না। তৃণমূল গণআন্দোলের পথ বেছে নেবে। যোগ্য জবাব দেব।’’